Foto: Facebook

VOZAČI zagrebačkih tramvaja i autobusa imaju i novu dužnost. Naime, zamoljeni su da ako primjete na stajalištima neprimjerenu fotografiju gradonačelnika Milana Bandića dužni su to odmah i prijaviti. Fotografiju je objavio novinar Sanjin Španović na svom Facebook profilu.

"ZET kontinuirano ima praksu informiranja resornih službi o svim događajima ili drugim pojavama koje utječu na propisane standarde prometa i prateće infrastrukture. Interni se komunikacijski kanal uobičajeno koristi za dojave svih vrsta nepravilnosti na koridorima, čime se osigurava koordinirano operativno djelovanje potrebnih ekipa", rekao je za Index glasnogovornik ZET-a Tomislav Jurić.